สาวเบลเยียมคึกคักร่วมขุดดิน ตามล่าหาเซ็กซ์ทอย
สำนักข่าวต่างประเทศรายงานว่า เมื่อบ่ายวันอาทิตย์ที่ 3 เมษายน สาวเบลเยียมจำนวนกว่า 3,650 คน พร้อมจอบขุดดินเข้าร่วมกิจกรรม ตามล่าหาเซ็กซ์ทอย (la chasse aux sextoys) ที่จัดขึ้นเป็นครั้งที่ 6 ที่เมืองเวปิอง จังหวัดนามูร์ โดยมีของเล่นสำหรับผู้ใหญ่หรือเซ็กซ์ทอยจำนวนกว่า 600 ชิ้นที่ฝังอยู่ใต้ดินกลางทุ่งกว้างเป็นของรางวัล และมีผู้มาร่วมงานด้วยอีกจำนวน 2,500-3,000 คน ทำให้มีจำนวนผู้เข้าร่วมกิจกรรมประมาณ 7,000 คน,นายนิโคลาส์ บุสแตง ผู้จัดการบริษัท Soft Love ซึ่งเป็นผู้จัดกิจกรรม ตามล่าหาเซ็กซ์ทอย กล่าวว่า นอกเหนือจากเซ็กซ์ทอยจำนวนมากที่ฝังดินให้สาวๆ ขุดค้นหากันแล้ว ยังมีบัตรรางวัลของขวัญมูลค่าเกือบ 80,000 ยูโร เป็นกิจกรรมที่สร้างความสนุกสนานเพลิดเพลิน และทำให้มีเสียงหัวเราะอย่างครื้นเครงในหมู่สาวๆ ผู้เข้าร่วมกิจกรรม,ในปีนี้ นายนิโคลาส์ บุสแตง ในฐานะเป็นประธานองค์กร Elle-émoi ซึ่งเป็นเอ็นจีโอได้ร่วมมือกับ องค์กร Think-Pink ซึ่งเป็นองค์กรป้องกันโรคมะเร็งเต้านม ได้ใช้กิจกรรม ตามล่าหาเซ็กซ์ทอยเพื่อสื่อสารให้ผู้ที่เป็นมะเร็งเต้านมทั้งในฐานะคู่ชีวิตหรือครอบครัวให้มีความรู้ความเข้าใจที่ถูกต้องเกี่ยวกับการมีเพศสัมพันธ์ระหว่างการรักษาหรือภายหลังการรักษา,ผู้เข้าร่วมกิจกรรม ตามล่าหาเซ็กซ์ทอย ต้องนำเสื้อยกทรงมามอบให้คนละ 1 ตัว เพื่อนำวางขายโดยองค์กร Think-Pink เพื่อนำรายได้ไปใช้ในโครงการต่อสู้มะเร็งเต้านม นอกเหนือจากค่าเข้าร่วมคนละ 2.50 ยูโร ที่จะมอบให้กับองค์กรดังกล่าวด้วย,นอกจากนั้น องค์กร SidaSos ยังได้นำถุงยางอนามัยจำนวนกว่า 6,000 ชิ้น มาแจกฟรีแก่ผู้มาร่วมกิจกรรม เพื่อเป็นการกระตุ้นให้สาธารณชนตระหนักถึงภัยร้ายของโรคเอดส์และโรคติดต่อจากการมีเพศสัมพันธ์ ถ้า Soft Love มีส่วนช่วยกระตุ้นความสุขทางเพศ เราก็ควรมีส่วนร่วมในการป้องกันปัญหาจากโรคติดต่อที่อาจจะติดตามมาด้วย นายนิโคลาส์ บุสแตงกล่าวย้ำ.
สาวเบลเยียมจำนวนกว่า 3,650 คน ร่วมกิจกรรมตามล่าหาเซ็กซ์ทอยครั้งที่ 6 ในจังหวัดนามูร์ โดยมีของเล่นสำหรับผู้ใหญ่หรือเซ็กซ์ทอยจำนวนกว่า 600 ชิ้นที่ฝังอยู่ใต้ดินกลางทุ่งกว้างเป็นของรางวัล
ขุดดิน,ตามล่าหาเซ็กซ์ทอย,เมืองเวปิอง,จังหวัดนามูร์,เซ็กซ์ทอย,บัตรรางวัล,ข่าว,ไทยรัฐออนไลน์,ข่าวต่างประเทศ